ai4bharat/Pralekha huggingface dataset:
PIB Headquarters
ଜାତୀୟ ସମବାୟ ବିକାଶ ନିଗମର ସ୍ଵତନ୍ତ୍ର ପ୍ରୟାସ ‘ସହକାର ମିତ୍ର: ଇଣ୍ଟର୍ଣ୍ଣସିପ କାର୍ଯ୍ୟକ୍ରମ ଯୋଜନା’ର ଶୁଭାରମ୍ଭ କଲେ କେନ୍ଦ୍ର କୃଷି ଓ କୃଷକ କଲ୍ୟାଣ ମନ୍ତ୍ରୀ ଶ୍ରୀ ନରେନ୍ଦ୍ର ସିଂ ତୋମର
• ସହକାର ମିତ୍ର ଯୋଜନା ଜରିଆରେ ସମବାୟ ସଂସ୍ଥାଗୁଡ଼ିକୁ ଯୁବ ପେସାଦାରମାନଙ୍କର ନୂଆ ଓ ଅଭିନବ ବିଚାର ମିଳିପାରିବ
• ଇଣ୍ଟର୍ଣ୍ଣମାନଙ୍କୁ ଆତ୍ମନିର୍ଭରଶୀଳ ହେବା ଲାଗି ଅଭିଜ୍ଞତା ମିଳିପାରିବ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ‘ଆତ୍ମନିର୍ଭର ଭାରତ’ ନିର୍ମାଣ ଲାଗି ଆହ୍ବାନ କରିଛନ୍ତି । ଏଥିରେ ସ୍ଵଦେଶୀ ଉତ୍ପାଦର ପ୍ରଚାର ପ୍ରସାର ଉପରେ ଗୁରୁତ୍ଵାରୋପ କରାଯାଇଛି। ଏହାକୁ ଧ୍ୟାନରେ ରଖି କେନ୍ଦ୍ର କୃଷି ଓ କୃଷକ କଲ୍ୟାଣ ମନ୍ତ୍ରୀ ଶ୍ରୀ ନରେନ୍ଦ୍ର ସିଂ ତୋମର ‘ସହକାର ମିତ୍ର : ଇଣ୍ଟର୍ଣ୍ଣସିପ କାର୍ଯ୍ୟକ୍ରମ ଯୋଜନା ’ର ଶୁଭାରମ୍ଭ କରିଛନ୍ତି। ଏ ଯୋଜନାର ଶୁଭାରମ୍ଭ କରି ଶ୍ରୀ ତୋମର କହିଛନ୍ତି, ସମବାୟ କ୍ଷେତ୍ରର ଅଗ୍ରଣୀ ଆର୍ଥିକ ସଂଗଠନ ‘ଜାତୀୟ ସମବାୟ ବିକାଶ ନିଗମ  ପକ୍ଷରୁ ଯୁବକମାନଙ୍କୁ ବେତନ ସହିତ ଇଣ୍ଟର୍ଣ୍ଣସିପ ଏବଂ ଷ୍ଟାର୍ଟଅପ ମୋଡରେ ଯୁବ ସମବାୟ କର୍ମୀମାନଙ୍କୁ କୋହଳ ସର୍ତ୍ତରେ ସୁନିଶ୍ଚିତ ପ୍ରକଳ୍ପ ଋଣ ଯୋଗାଇ ଦେବା କ୍ଷେତ୍ରରେ ଅନେକ ଗୁରୁତ୍ବପୂର୍ଣ୍ଣ ପଦକ୍ଷେପ ଗ୍ରହଣ କରିଛି। ସମବାୟ କ୍ଷେତ୍ର ସହ ଜଡ଼ିତ ଉଦ୍ୟୋଗ ବିକଶିତ କରିବା ଉଦ୍ଦେଶ୍ୟରେ ଏସବୁ ପଦକ୍ଷେପ ନିଆଯାଇଛି।
କେନ୍ଦ୍ରମନ୍ତ୍ରୀ କହିଥିଲେ ଯେ, ଏନସିଡିସି ସମବାୟ କ୍ଷେତ୍ର ନିମନ୍ତେ ଅଭିନବ ଯୋଜନା ପ୍ରଦାନ କରିବା କ୍ଷେତ୍ରରେ ସକ୍ରିୟ ଭାବେ କାମ କରୁଛି । ଏହି ସଂଗଠନର ଅନେକ ଯୋଜନାଗୁଡ଼ିକ ମଧ୍ୟରୁ ଅନ୍ୟତମ ‘ସହକାର ମିତ୍ର : ଇଣ୍ଟର୍ଣ୍ଣସିପ କାର୍ଯ୍ୟକ୍ରମ ଯୋଜନା ’ କାର୍ଯ୍ୟକାରୀ ହେବା ଫଳରେ ଯୁବ ପେସାଦାରମାନଙ୍କୁ ବେତନଯୁକ୍ତ ଇଣ୍ଟର୍ଣ୍ଣସିପ ମାଧ୍ୟମରେ ଏନସିଡିସି ଓ ସମବାୟ ସମିତିର କାର୍ଯ୍ୟପଦ୍ଧତି ସମ୍ପର୍କରେ ବ୍ୟବହାରିକ ଅଭିଜ୍ଞତା ଏବଂ ଶିଖିବାର ସୁଯୋଗ ମିଳିପାରିବ।
ଷ୍ଟାର୍ଟଅପ ସମବାୟ ଉଦ୍ୟୋଗଗୁଡ଼ିକୁ ପ୍ରୋତ୍ସାହନ ଦେବା ସକାଶେ ଏନସିଡିସି ପକ୍ଷରୁ ମଧ୍ୟ ଏକ ଅନୁରୂପ ଯୋଜନା ଆରମ୍ଭ କରାଯାଇଛି। କୃଷକ ଉତ୍ପାଦକ ସଂଗଠନ  ଭଳି ସମବାୟ ସଂସ୍ଥା ମାଧ୍ୟମରେ ଶିକ୍ଷାନୁଷ୍ଠାନଗୁଡ଼ିକର ଯୁବ ପେସାଦାରମାନଙ୍କ ନେତୃତ୍ଵଶୈଳୀ ଓ ଉଦ୍ୟମିତା ଭୂମିକା ବିକଶିତ କରିବାରେ ସହକାର ମିତ୍ର ଯୋଜନା ଉପଯୋଗୀ ହୋଇପାରିବ।
ଏହା ମଧ୍ୟ ଆଶା କରାଯାଉଛି ଯେ ସହକାର ମିତ୍ର ଯୋଜନା ଫଳରେ ସମବାୟ ସଂସ୍ଥାଗୁଡ଼ିକ ଯୁବ ପେସାଦାରମାନଙ୍କର ନୂଆ ଏବଂ ଅଭିନବ ବିଚାର ବଳରେ ସମୃଦ୍ଧ ହୋଇପାରିବେ। ଏହାଦ୍ଵାରା ମଧ୍ୟ ଇଣ୍ଟର୍ଣ୍ଣସିପ କରୁଥିବା ପେସାଦାରମାନେ କ୍ଷେତ୍ରସ୍ତରରେ କାମ କରିବାର ଅଭିଜ୍ଞତା ପାଇପାରିବେ ଏବଂ ସେମାନଙ୍କ ମଧ୍ୟରେ ଆତ୍ମନିର୍ଭରଶୀଳ ହେବାର ବିଶ୍ଵାସ ଉତ୍ପନ୍ନ ହୋଇପାରିବ। ତେଣୁ ସମବାୟ ସମିତି ଏବଂ ଯୁବ ପେସାଦାର ଉଭୟ ଏହାଦ୍ଵାରା ଲାଭବାନ ହେବେ ବୋଲି ଆଶା କରାଯାଉଛି।
ଏହି ଯୋଜନା ଅନ୍ତର୍ଗତ କୃଷି ଏବଂ ଆନୁସଙ୍ଗିକ କ୍ଷେତ୍ର ଏବଂ ଆଇଟି ଭଳି ବିଷୟର ପେସାଦାର ସ୍ନାତକମାନେ ‘ଇଣ୍ଟର୍ଣ୍ଣସିପ’ ଲାଗି ଯୋଗ ହୋଇପାରିବ। ଏହାବ୍ୟତୀତ କୃଷି ବ୍ୟବସାୟ, ସମବାୟ, ଅର୍ଥ, ଅନ୍ତର୍ଜାତୀୟ ବାଣିଜ୍ୟ, ବ୍ୟବସାୟ, ଗ୍ରାମୀଣ ବିକାଶ, ପ୍ରକଳ୍ପ ପରିଚାଳନା, ଆଦିରେ ଏମବିଏ ପାଠ୍ୟକ୍ରମରେ ଶିକ୍ଷା ଲାଭ କରିସାରିଥିବା ପେସାଦାରମାନେ ମଧ୍ୟ ଏଥିପାଇଁ ଯୋଗ୍ୟ ହୋଇପାରିବେ।
ଏନସିଡିସି ପକ୍ଷରୁ ସମବାୟ ମିତ୍ର ବେତନଯୁକ୍ତ ଇଣ୍ଟର୍ଣ୍ଣସିପ କାର୍ଯ୍ୟକ୍ରମ ଲାଗି ଅର୍ଥରାଶି ପୃଥକ ଭାବେ ଆବଣ୍ଟନ କରି ଦେଇଛି । ଏହାର ଅନ୍ତର୍ଗତ ପ୍ରତ୍ୟେକ ଇଣ୍ଟର୍ଣ୍ଣମାନଙ୍କୁ 4 ମାସର ଇଣ୍ଟର୍ଣ୍ଣସିପ ଅବଧି କାଳରେ ଆର୍ଥିକ ସହାୟତା ମିଳିପାରିବ। ଏନସିଡିସିର ୱେବସାଇଟରେ ଉପଲବ୍ଧ ଇଣ୍ଟର୍ଣ୍ଣସିପ ଆବେଦନ ଲାଗି ଅନଲାଇନ ଆବେଦନ ପୋର୍ଟାଲକୁ ମଧ୍ୟ କେନ୍ଦ୍ର କୃଷି ଓ କୃଷକ କଲ୍ୟାଣ ମନ୍ତ୍ରୀ ଉନ୍ମୋଚନ କରିଥିଲେ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଦିନକରେ ରେକର୍ଡ ସଂଖ୍ୟକ 63,631 ରୋଗୀ ସୁସ୍ଥ
• 22 ଲକ୍ଷ ଟପିଲା ଆରୋଗ୍ୟ ହାର
• ସକ୍ରିୟ ରୋଗୀଙ୍କ ତୁଳନାରେ ସୁସ୍ଥ ରୋଗୀଙ୍କ ସଂଖ୍ୟା 15 ଲକ୍ଷରୁ ଅଧିକ
ମଧ୍ୟରେ ରେକର୍ଡ ସଂଖ୍ୟକ 63,631 ଜଣ କରୋନା ସଂକ୍ରମିତ ସୁସ୍ଥ ହୋଇଛନ୍ତି । ଅଧିକରୁ ଅଧିକ କୋଭିଡ-19 ରୋଗୀ ହସ୍ପିଟାଲ ଓ ଘରୋଇ ଏକାନ୍ତବାସରୁ ମୁକ୍ତ ହେଉଥିବା ବେଳେ ଆରୋଗ୍ୟ ହାର 74.69 ପ୍ରତିଶତରେ ପହଞ୍ଚିଛି । ଏଥିସହିତ ମୃତ୍ୟୁ ହାର ମଧ୍ୟ ହ୍ରାସ ପାଇ ଆଜି 1.87 ପ୍ରତିଶତରେ ପହଞ୍ଚିଛି ।
ଦେଶରେ ବର୍ତ୍ତମାନ ସକ୍ରିୟ ରୋଗୀଙ୍କ ତୁଳନାରେ 15 ଲକ୍ଷରୁ ଅଧିକ ଆରୋଗ୍ୟ ଲାଭ କରିଛନ୍ତି । ଫଳତଃ ସକ୍ରିୟ ରୋଗୀଙ୍କ ସଂଖ୍ୟା ସୁସ୍ଥଙ୍କ ତୁଳନାରେ ବର୍ତ୍ତମାନ ମାତ୍ର 23.43 ପ୍ରତିଶତରେ ପହଞ୍ଚିଛି । ବ୍ୟାପକ ନମୁନା ପରୀକ୍ଷଣ, ପର୍ଯ୍ୟାପ୍ତ ଯାଞ୍ଚ ଓ ଚିହ୍ନଟ ତଥା ଦକ୍ଷ ଉପଚାର ଯୋଗୁଁ ରୋଗୀମାନେ ଦ୍ରୁତ ଗତିରେ ଆରୋଗ୍ୟ ଲାଭ କରୁଛନ୍ତି । ଏଥିରୁ କୋଭିଡ-19ର ମୁକାବିଲା ନେଇ ଦେଶ ଆପଣେଇଥିବା ରଣନୀତି ବେଶ ସଫଳ ହୋଇଛି । ବ୍ୟାପକ ପରୀକ୍ଷା, ଚିହ୍ନଟ ଓ ଉପଚାର ରଣନୀତିକୁ ନେଇ ବ୍ୟାପକ ଘରକୁ ଘର ସର୍ଭେ ଯୋଗୁଁ ସଂକ୍ରମିତମାନଙ୍କୁ ସଅଳ ଠାବ କରାଯାଇପାରିଛି । ସ୍ଵଳ୍ପ ଓ ମଧ୍ୟମ ଲକ୍ଷଣ ଥିବା ରୋଗୀମାନଙ୍କୁ ଘରୋଇ ଏକାନ୍ତବାସରେ ଚିକିତ୍ସା କରାଯାଉଥିବା ବେଳେ କୋଭିଡ ନିୟମାବଳୀ ଅନୁସାରେ ଜଟିଳ ଓ ଅତ୍ୟନ୍ତ ସଂକଟାପନ୍ନ ରୋଗୀମାନଙ୍କୁ ହସ୍ପିଟାଲରେ ଚିକିତ୍ସା କରାଯାଉଛି ।
କୋଭିଡ ଜନିତ ସମସ୍ତ ପ୍ରକାର ବୈଷୟିକ ପ୍ରସଙ୍ଗରେ ନିର୍ଭୁଲ ଏବଂ ସର୍ବଶେଷ ତଥ୍ୟ, ନିର୍ଦ୍ଦେଶାବଳୀ ଓ ପରାମର୍ଶ ପାଇଁ ଭିଜିଟ୍ କରନ୍ତୁ: https://www.mohfw.gov.in/ and @MoHFW_INDIA ।
କୋଭିଡ୍ ସଂକ୍ରାନ୍ତ ବୈଷୟିକ ପ୍ରଶ୍ନ ପଠାଇବା ପାଇଁ covid19[at]gov[dot]in ଏବଂ ଅନ୍ୟାନ୍ୟ ପ୍ରଶ୍ନ ncov2019[at]gov[dot]in and @CovidIndiaSeva ।
କୋଭିଡ-19 ସଂକ୍ରାନ୍ତ କୌଣସି ପ୍ରଶ୍ନ ମଧ୍ୟ ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟର ହେଲ୍ପଲାଇନ ନଂ – +91-11-23978046 କିମ୍ବା 1075 କୁ ପଚରା ଯାଇପାରିବ ।
ରାଜ୍ୟଗୁଡିକର ହେଲ୍ପଲାଇନ ନଂ: https://www.mohfw.gov.in/pdf/ coronvavirushelplinenumber.pdfରେ ଉପଲବ୍ଧ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀ ହୋମେନ ବୋର୍ଗୋହେନଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ଶ୍ରୀ ହୋମେନ ବୋର୍ଗୋହେନଙ୍କ ବିୟୋଗରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଶୋକ ବ୍ୟକ୍ତ କରିଛନ୍ତି ।
ଏକ ଟ୍ଵିଟ୍ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି, “ଆସାମର ସାହିତ୍ୟ ଏବଂ ସାମ୍ବାଦିକତା ପ୍ରତି ତାଙ୍କର ବଳିଷ୍ଠ ଅବଦାନ ପାଇଁ ଶ୍ରୀ ହୋମେନ ବୋର୍ଗୋହେନ ସ୍ମରଣୀୟ ହୋଇ ରହିବେ । ତାଙ୍କର କାର୍ଯ୍ୟଗୁଡିକ ଆସାମର ଜୀବନ ଏବଂ ସଂସ୍କୃତିର ବିଭିନ୍ନ ଦିଗକୁ ପ୍ରତିଫଳିତ କରିଥିଲା । ତାଙ୍କ ଦେହାନ୍ତରେ ମୁଁ ମର୍ମାହତ । ତାଙ୍କ ପରିବାର ଏବଂ ଅନୁଗାମୀଙ୍କ ପ୍ରତି ମୋର ସମବେଦନା । ଓମ ଶାନ୍ତି” ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତରେ ୭୦ ଦିନ ପରେ ସକ୍ରିୟ କରୋନା ମାମଲା ୯ ଲକ୍ଷ ତଳକୁ ହ୍ରାସ ପାଇଛି
ଗତ ୨୪ ଘଣ୍ଟା ମଧ୍ୟରେ ଦେଶରେ ୬୨,୨୨୪ ନୂଆ କରୋନା ମାମଲା ଆସିଛି
ଗତ ଏକ ମାସ ଧରି ଦୈନିକ ସୁସ୍ଥଙ୍କ ସଂଖ୍ୟା ଦୈନିକ ସଂକ୍ରମଣ ସଂଖ୍ୟାକୁ ପଛରେ ପକାଇଛି
ସୁସ୍ଥତା ହାର ୯୫.୮୦%କୁ ବୃଦ୍ଧି ପାଇଛି
ଦୈନିକ ପଜିଟିଭିଟି ହାର ଏବେ ଅଛି ୩.୨୨%, କ୍ରମାଗତ ୯ ଦିନ ଧରି ଏହା ୫% ତଳେ ରହିଛି
ଭାରତରେ ଦୈନିକ ନୂଆ କରୋନା ମାମଲା କ୍ରମାଗତ ଭାବେ ହ୍ରାସ ପାଇ ଚାଲିଛି । ଗତ ୨୪ ଘଣ୍ଟା ମଧ୍ୟରେ ଦେଶରେ ୬୨,୨୨୪ ନୂଆ କରୋନା ମାମଲା ଚିହ୍ନଟ ହୋଇଛି । ଆଜିକୁ ୯ ଦିନ ହେଲା ଦୈନିକ ନୂଆ ସଂକ୍ରମଣ ୧ ଲକ୍ଷ ତଳେ ରହିଛି । କେନ୍ଦ୍ର ସରକାର ଏବଂ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ ଗୁଡ଼ିକର ସରକାରଙ୍କ ମିଳିତ ପ୍ରଚେଷ୍ଟା ଯୋଗୁ ଏହା ସମ୍ଭବ ହୋଇପାରିଛି ।
ଭାରତରେ ମଧ୍ୟ ସକ୍ରିୟ କରୋନା ମାମଲା କ୍ରମାଗତ ଭାବେ ହା୍ରସ ପାଇଚାଲିଛି । ଆଜି ଦେଶରେ ସକ୍ରିୟ ମାମଲା ରହିଛି ୮,୬୫,୪୩୨ । ୭୦ ଦିନ ପରେ ସକ୍ରିୟ ମାମଲା ୯ ଲକ୍ଷ ତଳକୁ ଆସିପାରିଛି ।
ଗତ ୨୪ ଘଣ୍ଟା ମଧ୍ୟରେ ସକ୍ରିୟ ମାମଲାରେ ୪୭,୯୪୬ ହ୍ରାସ ହୋଇଛି ଏବଂ ଏବେ ସକ୍ରିୟ ମାମଲା ଦେଶର ମୋଟ ପଜିଟିଭ୍ ମାମଲାର ମାତ୍ର ୨.୯୨% ରହିଛି ।
କୋଭିଡ-୧୯ ସଂକ୍ରମଣରୁ ଦୈନିକ ଅଧିକରୁ ଅଧିକ ଲୋକ ସୁସ୍ଥ ହେଉଥିବାରୁ ଆଜିକୁ ଗତ ୩୪ ଦିନ ହେଲା ଭାରତରେ ଦୈନିକ ସୁସ୍ଥଙ୍କ ସଂଖ୍ୟା ଦୈନିକ ନୂଆ ସଂକ୍ରମଣ ସଂଖ୍ୟାକୁ ପଛରେ ପକାଇଛି । ଗତ ୨୪ ଘଣ୍ଟା ମଧ୍ୟରେ ୧,୦୭,୬୨୮ ଜଣ କରୋନାରୁ ସୁସ୍ଥ ହୋଇଛନ୍ତି ।
ଗତ ୨୪ ଘଣ୍ଟା ମଧ୍ୟରେ ଚିହ୍ନଟ ହୋଇଥିବା ନୂଆ କରୋନା ମାମଲା ତୁଳନାରେ ୪୫ ହଜାର ଅଧିକ  ସୁସ୍ଥ ହୋଇଛନ୍ତି ।
ଦେଶରେ କରୋନା ମହାମାରୀ ଆରମ୍ଭ ହେବା ପରଠାରୁ କୋଭିଡ-୧୯ ସଂକ୍ରମଣରୁ ଏ ପର୍ଯ୍ୟନ୍ତ ୨,୮୩,୮୮,୧୦୦ ଜଣ ଆକ୍ରାନ୍ତ ସୁସ୍ଥ ହୋଇଛନ୍ତି ଏବଂ ଗତ ୨୪ ଘଣ୍ଟା ମଧ୍ୟରେ ୧,୦୭,୬୨୮ ଜଣ ସୁସ୍ଥ ହୋଇଛନ୍ତି । ଏହାଦ୍ୱାରା ମୋଟ ସୁସ୍ଥତା ହାର ୯୫.୮୦%କୁ ବୃଦ୍ଧି ପାଇଛି ଏବଂ ଏହା କ୍ରମେ ବୃଦ୍ଧି ପାଉଛି ।
ଦେଶବ୍ୟାପୀ ଟେଷ୍ଟିଂ କ୍ଷମତା ବୃଦ୍ଧି କରାଯାଇଥିବା ବେଳେ ଗତ ୨୪ ଘଣ୍ଟା ମଧ୍ୟରେ ୧୯,୩୦,୯୮୭ ଟେଷ୍ଟ କରାଯାଇଛି । ମୋଟ ଉପରେ ଭାରତରେ ୩୮.୩୩ କୋଟି ରୁ ଅଧିକ ଟେଷ୍ଟ କରାଯାଇଛି ।
ଏକ ପକ୍ଷରେ ଦେଶରେ ଟେଷ୍ଟିଂ କ୍ଷମତା ବୃଦ୍ଧି କରାଯାଇଥିବା ବେଳେ ଅନ୍ୟ ପକ୍ଷରେ ସାପ୍ତାହିକ ପଜିଟିଭିଟି ହାର କ୍ରମାଗତ ହ୍ର୍ରାସ ପାଉଥିବା ପରିଲକ୍ଷିତ ହୋଇଛି । ଏବେ ସାପ୍ତାହିକ ପଜିଟିଭିଟି ହାର ୪.୧୭% ରହିଥିବା ବେଳେ ଦୈନିକ ପଜିଟିଭିଟି ହାର ରହିଛି ୩.୨୨% । କ୍ରମାଗତ ୯ ଦିନ ଧରି ଦୈନିକ ପଜିଟିଭିଟି ହାର ୫% ତଳେ ରହିଛି ।
ଭାରତରେ ମୋଟ କୋଭିଟି ଟିକାକରଣ ଗତକାଲି ୨୬ କୋଟିକୁ ଅତିକ୍ରମ କରିଯାଇଛି । ଆଜି ସକାଳ ୭ଟା ସୁଦ୍ଧା ସଂଗ୍ୟହୀତ ରିପୋର୍ଟ ଅନୁଯାୟୀ ଦେଶରେ ଏ ପର୍ଯ୍ୟନ୍ତ ମୋଟ ୩୬,୧୭,୦୯୯ ସେସନରେ ୨୬,୧୯,୭୨,୦୧୪ ଡୋଜ୍ ଟିକା ଦିଆଯାଇଛି । ଗତ ୨୪ ଘଣ୍ଟା ମଧ୍ୟରେ ୨୮,୦୦,୪୫୮ ଡୋଜ୍ ଟିକା ଦିଆଯାଇଛି ।
|
|
HCWs
|
|
1st Dose
|
|
1,00,79,330
|
|
2nd Dose
|
|
70,00,612
|
|
FLWs
|
|
1st Dose
|
|
1,69,10,170
|
|
2nd Dose
|
|
89,10,305
|
|
Age Group 18-44 years
|
|
1st Dose
|
|
4,51,03,965
|
|
2nd Dose
|
|
9,00,035
|
|
Age Group 45 to 60 years
|
|
1st Dose
|
|
7,72,98,842
|
|
2nd Dose
|
|
1,22,00,449
|
|
Over 60 years
|
|
1st Dose
|
|
6,32,89,614
|
|
2nd Dose
|
|
2,02,78,692
|
|
Total
|
|
26,19,72,014
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀଙ୍କୁ ସାକ୍ଷାତ କଲେ ଆନ୍ଧ୍ରପ୍ରଦେଶ ମୁଖ୍ୟମନ୍ତ୍ରୀ
ଆନ୍ଧ୍ରପ୍ରଦେଶର ମୁଖ୍ୟମନ୍ତ୍ରୀ ଶ୍ରୀ ୱାଇଏସ୍ ଜଗନ୍ ମୋହନ ରେଡ୍ଡୀ ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ସାକ୍ଷାତ କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଟୁଇଟ୍ କରିଛି;
“ଆନ୍ଧ୍ରପ୍ରଦେଶର ମୁଖ୍ୟମନ୍ତ୍ରୀ ଶ୍ରୀ ୱାଇ ଏସ୍ ଜଗନ ମୋହନ ରେଡ୍ଡୀ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କୁ ସାକ୍ଷାତ କରିଛନ୍ତି ।”
HS
(
କ୍ୟାବିନେଟ
୨୦୨୨ ଖରିଫ ଋତୁରେ ଫସଫେଟ୍ ଓ ପଟାସ  ସାର ପାଇଁ ପୋଷକ ତତ୍ତ୍ବ ଆଧାରିତ ସବସିଡି  ପ୍ରଦାନ ପ୍ରସ୍ତାବକୁ କ୍ୟାବିନେଟ ମଞ୍ଜୁରି
ଏନବିଏସ-ଖରିଫ ଋତୁ ୨୦୨୨ ପାଇଁ ୬୦,୯୩୯.୨୩ କୋଟି ଟଙ୍କାର ସବସିଡିକୁ କ୍ୟାବିନେଟ୍ ଅନୁମୋଦନ
ଗତ ବର୍ଷ ତୁଳନାରେ ପ୍ରତି ପ୍ରତି ବସ୍ତା ସବସିଡି ପରିମାଣ ୫୦ ପ୍ରତିଶତରୁ ଅଧିକ ବୃଦ୍ଧି
ଖରିଫ ଋତୁ -୨୦୨୨  ରେ ଫସଫେଟ ଏବଂ ପଟାସ  ସାର ଉପରେ ପୋଷକ ତତ୍ତ୍ବ ଆଧାରିତ ସବସିଡି  ଯୋଗାଇ ଦେବେ କେନ୍ଦ୍ର ସରକାର । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ କେନ୍ଦ୍ର ସରକାରଙ୍କ ସାର ବିଭାଗ ପକ୍ଷରୁ ଦିଆଯାଇଥିବା ଏ ସଂକ୍ରାନ୍ତ ପ୍ରସ୍ତାବକୁ ମଞ୍ଜୁରି ମିଳିଛି ।
ଆର୍ଥିକ ପ୍ରଭାବ
କେନ୍ଦ୍ର ସରକାରଙ୍କ ପକ୍ଷରୁ ମାଲ ଯୋଗାଣ ସଂକ୍ରାନ୍ତ ସବସିଡି ଜରିଆରେ ସ୍ବଦେଶୀ ସାର ପାଇଁ ସହାୟତା  ଯୋଗାଇ ଦିଆଯିବ । ଡିଏପିର ସ୍ବଦେଶୀ ଉତ୍ପାଦନ ଏବଂ ଆମଦାନୀ ପାଇଁ ଅତିରିକ୍ତ ସହାୟତା ମଧ୍ୟ ମିଳିବ । ଏହି ଦୁଇଟି ପ୍ରସ୍ତାବ ସହିତ ପୋଷକ ତତ୍ତ୍ବ ଆଧାରିତ ସବସିଡି  ପ୍ରଦାନ କରିବା ପ୍ରସ୍ତାବକୁ କ୍ୟାବିନେଟ ମଞ୍ଜୁରି ମିଳିଛି । ୨୦୨୨ ଖରିଫ୍ ଋତୁ ଅର୍ଥାତ୍ ଏପ୍ରିଲ ପହିଲା ଠାରୁ ୩୦ ସେପ୍ଟେମ୍ବର ୨୦୨୨ ପର୍ଯ୍ୟନ୍ତ କେନ୍ଦ୍ର ସରକାର ସବସିଡି ବାବଦରେ ୬୦ ହଜାର ୯୩୯ କୋଟି ୨୩ ଲକ୍ଷ ଟଙ୍କା ଯୋଗାଇ ଦେବେ ।
ଲାଭ:
ଡାଇ-ଆମୋନିୟମ ଫସଫେଟ  ଏବଂ ଏହାର କଞ୍ଚାମାଲ ଦର ଅନ୍ତର୍ଜାତୀୟ ସ୍ତରରେ ବୃଦ୍ଧି ପାଇଛି । କେନ୍ଦ୍ର ସରକାର ମୁଖ୍ୟତଃ ଏହି ଦରବୃଦ୍ଧି ଭାର ବହନ କରିଥା’ନ୍ତି । ଡିଏପି ବସ୍ତା ପିଛା ବର୍ତ୍ତମାନର ୧୬୫୦ ଟଙ୍କାର ସବସିଡି ପରିବର୍ତ୍ତେ ୨୫୦୧ ଟଙ୍କାର ସବସିଡି ଯେଗାଇ ଦେବାକୁ କେନ୍ଦ୍ର ସରକାର ନିଷ୍ପତ୍ତି ନେଇଛନ୍ତି । ଗତ ବର୍ଷର ସବସିଡି ଦର ତୁଳନାରେ ଏହା ୫୦ ପ୍ରତିଶତ ଠାରୁ ଅଧିକ । ଡିଏପି ଏବଂ ଏହାର କଞ୍ଚାମାଲ ମୂଲ୍ୟ ଅନ୍ତର୍ଜାତୀୟ ବଜାରରେ ୮୦ ପ୍ରତିଶତ ବଢ଼ିଛି । ଚାଷୀଙ୍କୁ ରିହାତି, ଶସ୍ତା ଓ ଉଚିତ୍ ଦରରେ ଅଧିସୂଚୀତ ପିଏଣ୍ଡକେ ସାର ଯୋଗାଇ ଦେବା ଲାଗି ସବସିଡି ପରିମାଣ ବଢ଼ାଇବାକୁ କେନ୍ଦ୍ର ସରକାର ନିଷ୍ପତ୍ତି ନେଇଛନ୍ତି । ଏହାଦ୍ବାରା ଚାଷୀ ଓ କୃଷି କ୍ଷେତ୍ରକୁ ସହାୟତା ମିଳିପାରିବ ।
କାର୍ଯ୍ୟକାରିତା ରଣନୀତି ଓ ଲକ୍ଷ୍ୟ :
ଚାଷୀଙ୍କୁ ଶସ୍ତା ଦରରେ ଏସବୁ ସାରର ସୁଗମ ଉପଲବ୍ଧତା ସୁନିଶ୍ଚିତ କରିବା ଲାଗି ୨୦୨୨ ଖରିଫ ଋତୁ  ପାଇଁ ଏନବିଏସ ଦର ଆଧାରରେ ପିଏଣ୍ଡକେ ସାର ଉପରେ ସବସିଡି ପ୍ରଦାନ କରାଯିବ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କ୍ରମାଗତ ଭାବେ ବିଗତ 5 ସପ୍ତାହରେ ସୁସ୍ଥଙ୍କ ସଂଖ୍ୟା ନୂତନ ମାମଲାଠାରୁ ଅଧିକ
● କରୋନା ସକ୍ରିୟ ମାମଲା ନିମ୍ନମୁଖୀ, ଆଜି ଏହା 5.2 ଲକ୍ଷରେ ପହଞ୍ଚିଛି
ଗତ 24 ଘଣ୍ଟା ମଧ୍ୟରେ ଦେଶରେ 50 ହଜାରରୁ କମ୍ ନୂଆ ପଜିଟିଭ୍ ମାମଲା ଆସିଥିବା ବେଳେ ନୂଆ ସୁସ୍ଥଙ୍କ ସଂଖ୍ୟା 54 ହଜାରକୁ ଅତିକ୍ରମ କରିଛି । ଗତ 5 ସପ୍ତାହ ଧରି ଦେଶରେ ପ୍ରତିଦିନ ସୁସ୍ଥ ହେଉଥିବା ଲୋକଙ୍କ ସଂଖ୍ୟା ଦୈନିକ ଆସୁଥିବା ନୂଆ ପଜିଟିଭ୍ ମାମଲାଠାରୁ ଅଧିକ ରହୁଛି ।
ଗତ 24 ଘଣ୍ଟା ମଧ୍ୟରେ ଦେଶରେ 54,157 ଜଣ କୋଭିଡ ଆକ୍ରାନ୍ତ ସୁସ୍ଥ ହୋଇ ଡିସଚାର୍ଜ ହୋଇଥିବା ବେଳେ ନୂଆ ପଜିଟିଭ୍ ମାମଲା 47,638 ରହିଛି ।
ଗତ 5 ସପ୍ତାହ ଧରି ଦୈନିକ ପଜିଟିଭ୍ ସଂଖ୍ୟା ହ୍ରାସ ପାଇବାରେ ଲାଗିଛି । ଅକ୍ଟୋବର ପ୍ରଥମ ସପ୍ତାହରେ ଦୈନିକ 73 ହଜାରରୁ ଅଧିକ ପଜିଟିଭ୍ ମାମଲା ଆସୁଥିବା ବେଳେ ଏବେ ଦୈନିକ ହାରାହାରି ପଜିଟିଭ୍ ମାମଲା 46 ହଜାରକୁ ହ୍ରାସ ପାଇଛି ।
ଦୈନିକ ସୁସ୍ଥଙ୍କ ସଂଖ୍ୟା ବୃଦ୍ଧି ପାଉଥିବାରୁ କରୋନା ସକ୍ରିୟ ମାମଲା ମଧ୍ୟ ହ୍ରାସ ପାଇବାରେ ଲାଗିଛି । ଆଜି ସକ୍ରିୟ ମାମଲାର ସଂଖ୍ୟା ରହିଛି 5,20,773 । ଏବେ ଦେଶର ମୋଟ ପଜିଟିଭ୍ ମାମଲାର ମାତ୍ର 6.19% ରହିଛି ସକ୍ରିୟ ମାମଲା ।
ଦୈନିକ ସୁସ୍ଥଙ୍କ ସଂଖ୍ୟା ବୃଦ୍ଧି ପାଉଥିବାର ଫଳସ୍ୱରୂପ କରୋନା ସକ୍ରିୟ ମାମଲା ହ୍ରାସ ପାଉଛି । ଦେଶରେ ଏବେ ମୋଟ ସୁସ୍ଥଙ୍କ ସଂଖ୍ୟା 77,65,966ରେ ପହଞ୍ଚିଛି । ସୁସ୍ଥଙ୍କ ସଂଖ୍ୟା ଓ ସକ୍ରିୟ ମାମଲା ମଧ୍ୟରେ ପାର୍ଥକ୍ୟ 72.5ଲକ୍ଷ  ପାଖାପାଖି ପହଞ୍ଚିଛି । ଜାତୀୟ ସୁସ୍ଥତା ହାର ଇତି ମଧ୍ୟରେ 92.32%କୁ ବୃଦ୍ଧି ପାଇଛି ।
ନୂଆ ସୁସ୍ଥଙ୍କ ମଧ୍ୟରେ 80% ଆସିଛି 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ।
ମହାରାଷ୍ଟ୍ରରେ ଗୋଟିଏ ଦିନରେ ସର୍ବାଧିକ 11 ହଜାରରୁ ଅଧିକ ଆକ୍ରାନ୍ତ ସୁସ୍ଥ ହୋଇଛନ୍ତି ।
ନୂଆ ପଜିଟିଭ୍ ମାମଲାରୁ 79% ଆସିଛି 10ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ।
ମହାରାଷ୍ଟ୍ରରେ ଗୋଟିଏ ଦିନରେ 10 ହଜାରରୁ ଅଧିକ ନୂଆ ପଜିଟିଭ୍ ମାମଲା ଆସିଥିବା ବେଳେ ଏହା ପଛକୁ କେରଳରୁ 9 ହଜାରରୁ ଅଧିକ ମାମଲା ଆସିଛି ।
ଗତ 24 ଘଣ୍ଟା ମଧ୍ୟରେ ଦେଶରେ 670 ମୃତ୍ୟୁ ହୋଇଛି ।
ଏଥିରୁ ପ୍ରାୟ 86% 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ଆସିଛି । ନୂଆ ମୃତ୍ୟୁ ମାମଲାରୁ 38% ମହାରାଷ୍ଟ୍ର ରେ ହୋଇଥିବା ବେଳେ ଏହା ପଛକୁ ଦିଲ୍ଲୀରେ 66 ଜଣଙ୍କ ମୃତ୍ୟୁ ହୋଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜୁନ୍ ୩ ତାରିଖରେ ଉତ୍ତରପ୍ରଦେଶ ଗସ୍ତରେ ଯିବେ ପ୍ରଧାନମନ୍ତ୍ରୀ
ଲକ୍ଷ୍ନୌ ଠାରେ ୮୦,୦୦୦ କୋଟିରୁ ଅଧିକ ଟଙ୍କା ମୂଲ୍ୟର ୧୪୦୬ ଟି ପ୍ରକଳ୍ପର ଭୂମି ପୂଜନ ସମାରୋହ ୩.୦ ଯୋଗଦେବେ ପ୍ରଧାନମନ୍ତ୍ରୀ
କାନପୁରର ପାରାଉଙ୍ଖ ଗାଁରେ ସାଧାରଣ କାର୍ଯ୍ୟକ୍ରମକୁ ସମ୍ବୋଧିତ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୩ ଜୁନ୍ ୨୦୨୨ ରେ ଉତ୍ତରପ୍ରଦେଶ ଗସ୍ତ କରିବେ । ପୂର୍ବାହ୍ନ ପ୍ରାୟ ୧୧ ଟା ସମୟରେ ପ୍ରଧାନମନ୍ତ୍ରୀ ଲକ୍ଷ୍ନୌ ସ୍ଥିତ ଇନ୍ଦିରା ଗାନ୍ଧୀ ପ୍ରତିଷ୍ଠାନରେ ପହଞ୍ଚିବେ ଯେଉଁଠାରେ ସେ ଉତ୍ତରପ୍ରଦେଶ ନିବେଶକ ସମ୍ମିଳନୀର ଭୂମି ପୂଜନ ସମାରୋହ ୩.୦ ରେ ଯୋଗଦେବେ । ଅପରାହ୍ନ ପ୍ରାୟ ୧.୪୫ ସମୟରେ ପ୍ରଧାନମନ୍ତ୍ରୀ କାନପୁରର ପାରାଉଙ୍ଖ ଗାଁରେ ପହଞ୍ଚିବେ, ଯେଉଁଠାରେ ସେ ମାନ୍ୟବର ରାଷ୍ଟ୍ରପତି ଶ୍ରୀ ରାମ ନାଥ କୋବିନ୍ଦଙ୍କ ସହିତ ପଥରୀ ମାତା ମନ୍ଦିର ପରିଦର୍ଶନ କରିବେ । ତା\'ପରେ, ଅପରାହ୍ନ ପ୍ରାୟ ୨ ଟା ସମୟରେ ସେମାନେ ଡକ୍ଟର ବି ଆର ଆମ୍ବେଦକର ଭବନ ଗସ୍ତ କରିବେ, ଯାହା ପରେ ଅପରାହ୍ନ ୨.୧୫ ରେ ମିଳନ କେନ୍ଦ୍ର ଯିବେ । ଏହି କେନ୍ଦ୍ର ହେଉଛି ମାନ୍ୟବର ରାଷ୍ଟ୍ରପତିଙ୍କ ପୈତୃକ ଘର, ଯାହାକୁ ସାଧାରଣ ବ୍ୟବହାର ପାଇଁ ଦାନ କରାଯାଇଥିଲା ଏବଂ ଏକ ଗୋଷ୍ଠି କେନ୍ଦ୍ର  ରେ ରୂପାନ୍ତରିତ ହୋଇଥିଲା । ପରବର୍ତ୍ତୀ ସମୟରେ, ସେମାନେ ଅପରାହ୍ନ ୨. ୩୦ ରେ ପାରାଉଙ୍ଖ ଗ୍ରାମରେ ଏକ ସାଧାରଣ କାର୍ଯ୍ୟକ୍ରମରେ ଯୋଗଦେବେ ।
ଭୂମି ପୂଜନ ସମାରୋହରେ ପ୍ରଧାନମନ୍ତ୍ରୀ ୮୦,୦୦୦ କୋଟିରୁ ଅଧିକ ମୂଲ୍ୟର ୧୪୦୬ ଟି ପ୍ରକଳ୍ପର ଭିତ୍ତିପ୍ରସ୍ତର ସ୍ଥାପନ କରିବେ । ଏହି ପ୍ରକଳ୍ପଗୁଡିକରେ କୃଷି ଏବଂ ସହଯୋଗୀ, ଆଇଟି ଏବଂ ଇଲେକ୍ଟ୍ରୋନିକ୍ସ, ଏମ୍ଏସ୍ଏମ୍ଇ, ଉତ୍ପାଦନ, ନବୀକରଣ ଯୋଗ୍ୟ ଶକ୍ତି, ଔଷଧ, ପର୍ଯ୍ୟଟନ, ପ୍ରତିରକ୍ଷା ଏବଂ ମହାକାଶ, ହସ୍ତତନ୍ତ ଏବଂ ବୟନଶିଳ୍ପ ଇତ୍ୟାଦି ବିଭିନ୍ନ କ୍ଷେତ୍ର ଅନ୍ତର୍ଭୁକ୍ତ । ଏହି ସମାରୋହରେ ଦେଶର ପ୍ରମୁଖ ଶିଳ୍ପପତିମାନେ ଯୋଗଦେବେ ।
ଉତ୍ତରପ୍ରଦେଶ ନିବେଶକ ସମ୍ମିଳନୀ ୨୦୧୮, ୨୧-୨୨ ଫେବୃଆରୀ ୨୦୧୮ ରେ ଅନୁଷ୍ଠିତ ହୋଇଥିଲା, ପ୍ରଥମ ଭୂମି ପୂଜନ ସମାରୋହ ୨୯ ଜୁଲାଇ, ୨୦୧୮ ରେ ଏବଂ ଦ୍ୱିତୀୟ ଭୂମି ପୂଜନ ସମାରୋହ ୨୮ ଜୁଲାଇ ୨୦୧୯ ରେ ହୋଇଥିଲା । ପ୍ରଥମ ଭୂମି ପୂଜନ ସମାରୋହରେ ୬୧,୫୦୦ କୋଟିରୁ ଅଧିକ ଟଙ୍କା ମୂଲ୍ୟର ୮୧ ଟି ପ୍ରକଳ୍ପର ଭିତ୍ତିପ୍ରସ୍ତର ସ୍ଥାପନ ହୋଇଥିବାବେଳେ ଦ୍ୱିତୀୟ ଭୂମି ପୂଜନ ସମାରୋହରେ ୬୭,୦୦୦ କୋଟିରୁ ଅଧିକ ନିବେଶ ସହିତ ୨୯୦ ଟି ପ୍ରକଳ୍ପର ଭିତ୍ତିପ୍ରସ୍ତର ସ୍ଥାପନ କରାଯାଇଥିଲା ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
୨୪ ଏପ୍ରିଲ୍ ‘ମନ୍ କି ବାତ୍' ଉପରେ ଆଧାରିତ ଦୁଇଟି କୁଇଜ୍ ରେ NaMo App ଜରିଆରେ ଭାଗ ନେବାକୁ ଅନୁରୋଧ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ NaMo App ରେ ୨୪ ଏପ୍ରିଲ ‘ମନ୍ କି ବାତ୍' କାର୍ଯ୍ୟକ୍ରମ ଉପରେ ଆଧାର କରି ଲୋକଙ୍କୁ ଦୁଇଟି କୁଇଜରେ ଭାଗ ନେବାକୁ ଅନୁରୋଧ କରିଛନ୍ତି । ଲୋକମାନେ କିଭଳି ଏଥିରେ ଅଂଶଗ୍ରହଣ କରିପାରିବେ ସେଥିପାଇଁ ଶ୍ରୀ ମୋଦୀ କୁଇଜ୍ ର ଲିଙ୍କ୍ ମଧ୍ୟ ସେୟାର କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
ଏଥର, NaMo Appରେ ଗତକାଲିର ମନ କି ବାତ୍ ଉପରେ ଆଧାର କରି ଗୋଟିଏ ନୁହେଁ ଦୁଇଟି କୁଇଜ୍ ଅଛି ।
ସେଥିମଧ୍ୟରୁ ଗୋଟିଏ ସମଗ୍ର କାର୍ଯ୍ୟକ୍ରମ ବିଷୟରେ ଏବଂ ଦ୍ୱିତୀୟଟି ଭାରତର ବିଭିନ୍ନ ସଂଗ୍ରହାଳୟ ଉପରେ ରହିଛି । ଉଭୟରେ ଅଂଶଗ୍ରହଣ କରନ୍ତୁ ।
narendramodi.in/museumquiz
narendramodi.in/mkbquiz
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରାଷ୍ଟ୍ରପତିଙ୍କ ପୁତ୍ରଙ୍କ ସହ କଥା ହେଲେ ପ୍ରଧାନମନ୍ତ୍ରୀ; ରାଷ୍ଟ୍ରପତିଙ୍କ ସ୍ୱାସ୍ଥ୍ୟାବସ୍ଥା ପଚାରି ବୁଝିଲେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରାଷ୍ଟ୍ରପତି ଜୀଙ୍କ ପୁତ୍ରଙ୍କ ସହିତ କଥା ହୋଇଛନ୍ତି । ସେ ତାଙ୍କୁ ରାଷ୍ଟ୍ରପତିଙ୍କ ସ୍ୱାସ୍ଥ୍ୟାବସ୍ଥା ପଚାରି ବୁଝିବା ସହିତ ତାଙ୍କର ଆରୋଗ୍ୟ କାମନା କରିଛନ୍ତି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
37 ଦିନ ଧରି ଭାରତରେ ନୂଆ କରୋନା ମାମଲାକୁ ପଛରେ ପକାଇ ଚାଲିଛି ଆରୋଗ୍ୟ ସଂଖ୍ୟା
•ପଜିଟିଭିଟି ହାର ଏବଂ ଦୈନିକ ମୃତ୍ୟୁ ସଂଖ୍ୟା କ୍ରମାଗତ ଭାବେ ଖସିବାରେ ଲାଗିଛି
ଦ୍ୱିତୀୟ ଦିନ ପାଇଁ ଭାରତରେ ନୂଆ କରୋନା ମାମଲା ଗତ 24 ଘଣ୍ଟାରେ 50,000 ଡେଇଁ ନାହିଁ । ଗତ 24 ଘଣ୍ଟା ମଧ୍ୟରେ ଦେଶରେ 45,903 ଲୋକ କୋଭିଡ-19 ପଜିଟିଭ ଚିହ୍ନଟ ହୋଇଛନ୍ତି । ନୂଆ ଦୈନିକ ମାମଲା ସଂଖ୍ୟାରେ ହ୍ରାସ ଧାରା ଜାରି ରହିଛି । କୋଭିଡ ନିୟମକୁ ଠିକ ଭାବେ ପାଳନ ପୂର୍ବକ ଜାରି ରହିଥିବା ଜନ ଆନ୍ଦୋଳନ ଏଥିରେ ସଫଳତା ଆଣିପାରିଛି ।
ଆଜକୁ 37 ଦିନ ପାଇଁ ନୂଆ କରୋନା ମାମଲା ସଂଖ୍ୟାକୁ ଆରୋଗ୍ୟ ସଂଖ୍ୟା ଅତିକ୍ରମ କରିଯାଇଛି । ଗତ 24 ଘଣ୍ଟା ମଧ୍ୟରେ ଦେଶରେ 48,405 ଲୋକ କରୋନାରୁ ଆରୋଗ୍ୟ ଲାଭ କରିଛନ୍ତି ।
ଏଭଳି ଧାରା ବଳବତ୍ତର ରହିବା କାରଣରୁ ଭାରତର କରୋନା ସକ୍ରିୟ ରୋଗୀ ସଂଖ୍ୟା ମଧ୍ୟ ହ୍ରାସ ପାଇବାରେ ଲାଗିଛି । ଏବେ ଏହି ସଂଖ୍ୟା 5.09 ଲକ୍ଷ ରହିଛି । ମୋଟ କରୋନା ଆକ୍ରାନ୍ତ ସଂଖ୍ୟାର ଏହା 5.95% ରହିବା କାରଣରୁ ଭାରତର ସକ୍ରିୟ ରୋଗୀ ସଂଖ୍ୟା 5,09,673କୁ ହ୍ରାସ ପାଇଛି ।
କରୋନା ଆରୋଗ୍ୟ ହାର ଲଗାତର ଭାବେ ବୃଦ୍ଧି ପାଉଥିବାରୁ ନୂଆ ମାମଲା ସଂଖ୍ୟାଠାରୁ ସୁସ୍ଥ ସଂଖ୍ୟା ବୃଦ୍ଧି ପାଉଛି । ଆରୋଗ୍ୟ ହାର ଏବେ 92.56% ରହିଛି । କରୋନା ମହାମାରୀରୁ ସୁସ୍ଥ ହୋଇସାରିଥିବା ମୋଟ ଲୋକଙ୍କ ସଂଖ୍ୟା 79,17,373କୁ ବୃଦ୍ଧି ପାଇଛି । ମୋଟ ଆରୋଗ୍ୟ ମାମଲା ଏବଂ ସକ୍ରିୟ ମାମଲା ମଧ୍ୟରେ ବ୍ୟବଧାନ ଏବେ 74,07,700ରେ ପହଞ୍ଚିଛି ।
ନୂଆ ମାମଲା ସଂଖ୍ୟା କମୁଥିବାରୁ ଭାରତର ପଜିଟିଭିଟି ହାର ମଧ୍ୟ ହ୍ରାସ ପାଇବାରେ ଲାଗିଛି । ତଥାପି ଟେଷ୍ଟିଙ୍ଗ ଉପରେ କେନ୍ଦ୍ର ଏବଂ ରାଜ୍ୟ/କେନ୍ଦ୍ରଶାସିତ ଅଞ୍ଚଳ ସରକାରଙ୍କର ଗୁରୁତ୍ୱ ବଜାୟ ରହିଛି । ଭାରତର ମୋଟ ପଜିଟିଭିଟି ହାର ଆଜି 7.19%କୁ ଖସିଛି ।
ଦିନକରେ ଆରୋଗ୍ୟ ଲାଭ କରିଥିବା ମୋଟ ଲୋକଙ୍କ ମଧ୍ୟରୁ 79% 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ରହିଛନ୍ତି ।
ଦୈନିକ ଆରୋଗ୍ୟ ସଂଖ୍ୟାରେ ସବୁଠାରୁ ଉପରେ ଥିବା ମହାରାଷ୍ଟ୍ରରେ ଗତ 24 ଘଣ୍ଟାରେ ସର୍ବାଧିକ 8,232 ଲୋକ କରୋନାରୁ ସୁସ୍ଥ ହୋଇଛନ୍ତି । କେରଳରେ ନୂଆ ସୁସ୍ଥ ମାମଲା ସଂଖ୍ୟା 6,853 ହୋଇଥିବା ବେଳେ ଏହା ପଛକୁ ଥିବା ଦିଲ୍ଲୀରେ ଏହି ସଂଖ୍ୟା 6,069 ରହିଛି ।
ଦୈନିକ ନୂଆ ମାମଲା ସଂଖ୍ୟାର 79% 10 ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରୁ ରହିଛି ।
ଦୈନିକ ନୂଆ ମାମଲା ସଂଖ୍ୟାରେ ଦିଲ୍ଲୀ ଶୀର୍ଷରେ ରହିଛି । ଗତ 24 ଘଣ୍ଟାରେ ଏଠାରେ 7,745 ନୂଆ ମାମଲା ଠାବ କରାଯାଇଛି । ଦିଲ୍ଲୀ ପଛକୁ ମହାରାଷ୍ଟ୍ରରେ 5,585 ମାମଲା ଏବଂ କେରଳରେ 5,440 ମାମଲା ସାମ୍ନାକୁ ଆସିଛି ।
ଗତ 24 ଘଣ୍ଟାରେ ଦେଶରେ 490 ଲୋକ ପ୍ରାଣ ହରାଇଛନ୍ତି । କରୋନା ମୃତ୍ୟୁ ସଂଖ୍ୟା କ୍ରମାଗତ ଭାବେ ହ୍ରାସ ପାଉଛି ।
ଦିନକରେ ପ୍ରାଣ ହରାଇଥିବା 490 ମାମଲା ମଧ୍ୟରୁ ପାଖାପାଖି 81% 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ରହିଛନ୍ତି । ଗତ 24 ଘଣ୍ଟାରେ ହୋଇଥିବା ମୋଟ ମୃତ୍ୟୁର ଏକ ଚତୁର୍ଥାଂଶରୁ ଅଧିକ  ମହାରାଷ୍ଟ୍ରରୁ ରହିଛନ୍ତି । ରାଜ୍ୟରେ ଦିନକରେ 125 ଜଣଙ୍କ ମୃତ୍ୟୁ ଘଟିଛି । ଏହା ପଛକୁ ଦିଲ୍ଲୀ ଓ ପଶ୍ଚିମବଙ୍ଗରେ ଯଥାକ୍ରମେ 77 ଓ 59 ଜଣଙ୍କ ମୃତ୍ୟୁ ହୋଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସର୍ଦ୍ଦାର ସରୋବର ନଦୀବନ୍ଧର ଉଜ୍ଜ୍ଵଳ ଆଲୋକିକରଣ ବ୍ୟବସ୍ଥାକୁ ଉଦଘାଟନ କଲେ ପ୍ରଧାନମନ୍ତ୍ରୀ
• ମିଳିତ ଜାତିସଙ୍ଘରେ ଅଧିସୂଚିତ ସମସ୍ତ ଭାଷାରେ ଷ୍ଟାଚ୍ୟୁ ଅଫ ୟୁନିଟିର ୱେବସାଇଟ ଉନ୍ମୋଚିତ
• କେୱଡିଆ ମୋବାଇଲ ଆପ ଉନ୍ମୋଚିତ
• ୟୁନିଟି ଗ୍ଲୋ ଗାର୍ଡେନ ଉଦ୍ଘାଟନ ଓ ପରିଦର୍ଶନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସର୍ଦ୍ଦାର ସରୋବର ନଦୀବନ୍ଧର ଉଜ୍ଜ୍ଵଳ ଆଲୋକିକରଣ ବ୍ୟବସ୍ଥାକୁ ଉଦଘାଟନ କରିଛନ୍ତି । ଏଥିସହିତ ସେ ମିଳିତ ଜାତିସଂଘରେ ସ୍ଥାନିତ ସମସ୍ତ ଭାଷାରେ ଷ୍ଟାଚ୍ୟୁ ଅଫ ୟୁନିଟିର ୱେବସାଇଟକୁ ଉନ୍ମୋଚନ କରିବା ସହିତ ୟୁନିଟି ଗ୍ଲୋ ଗାର୍ଡେନଠାରେ କେୱଡିଆ ମୋବାଇଲ ଆପର ଉନ୍ମୋଚନ କରିଛନ୍ତି । ସେ କାକଟସ ଉଦ୍ୟାନ ଉଦଘାଟନ କରିବା ସହିତ ପରିଦର୍ଶନ ମଧ୍ୟ କରିଛନ୍ତି ।
ସର୍ଦ୍ଦାର ସରୋବର ନଦୀବନ୍ଧରେ ଉଜ୍ଜ୍ଵଳ ଆଲୋକିକରଣ ବ୍ୟବସ୍ଥା
ୟୁନିଟି ଗ୍ଲୋ ଗାର୍ଡେନ
ଏହି ଅଭିନବ ଥିମ ପାର୍କ 3.61 ଏକର ଜମିରେ ପ୍ରତିଷ୍ଠା ହୋଇଛି । ଏଥିରେ ବିଭିନ୍ନ କୁତ୍ରିମ ଆଲୋକିକରଣ ବ୍ୟବସ୍ଥା, ଆକୃତି ଓ ଅନ୍ୟାନ୍ୟ କୌତୁହଳପୂର୍ଣ୍ଣ ଦର୍ଶନୀୟ ବ୍ୟବସ୍ଥା କରାଯାଇଛି । ଏଠାରେ ରାତ୍ରିକାଳୀନ ପର୍ଯ୍ୟଟନର ଆନନ୍ଦକୁ ଉପଭୋଗ କରିବା ଲାଗି ପ୍ରଧାନମନ୍ତ୍ରୀ ସମସ୍ତ ପର୍ଯ୍ୟଟକମାନଙ୍କୁ ନିମନ୍ତ୍ରଣ କରିଥିଲେ ।
କାକଟସ ଗାର୍ଡେନ
ଏହା ଏକ ବିଶାଳ ସ୍ଥାପତ୍ୟ ସବୁଜ ଗୃହ ଭାବେ ପ୍ରତିଷ୍ଠିତ ହୋଇଛି, ଯେଉଁଥିରେ 17ଟି ରାଷ୍ଟ୍ରରୁ 450ଟି ଜାତୀୟ ଓ ଅନ୍ତର୍ଜାତୀୟ ପ୍ରଜାତିର ଉଦ୍ଭିଦ ସ୍ଥାନ ପାଇଛି । 25 ଏକର ପରିମିତ କ୍ଷେତ୍ରରେ 1.9 ଲକ୍ଷ କାକଟସ ଉଦ୍ଭିଦ ସମେତ 6 ଲକ୍ଷ ବିଭିନ୍ନ ପ୍ରଜାତିର ଉଦ୍ଭିଦ ଏଥିରେ ସ୍ଥାନିତ ହୋଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନାସିକ- ଶିରଡି ରାଜପଥରେ ଦୁର୍ଘଟଣା ଯୋଗୁଁ ହୋଇଥିବା ପ୍ରାଣହାନୀରେ ପ୍ରଧାନମନ୍ତ୍ରୀଙ୍କ ଶୋକ ବ୍ୟକ୍ତ
ପୀଡିତଙ୍କ ପାଇଁ ପିଏମଏନଆରଏଫରୁ ଅନୁକମ୍ପାମୂଳକ ସହାୟତା ରାଶି ଘୋଷଣା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନାସିକ- ଶିରଡି ରାଜପଥରେ ଏକ ସଡକ ଦୁର୍ଘଟଣା ଯୋଗୁଁ ହୋଇଥିବା ପ୍ରାଣହାନୀରେ ଗଭୀର ଶୋକ ବ୍ୟକ୍ତ କରିଛନ୍ତି । ଶ୍ରୀ ମୋଦୀ ପୀଡିତଙ୍କ ପାଇଁ ପ୍ରଧାନମନ୍ତ୍ରୀ ଜାତୀୟ ରିଲିଫ ପାଣ୍ଠି ରୁ ଅନୁକମ୍ପାମୂଳକ ସହାୟତା ରାଶି ଘୋଷଣା କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ଟ୍ୱିଟ କରାଯାଇଛି;
“ନାସିକ-ଶିରଡି ରାଜପଥରେ ସଡକ ଦୁର୍ଘଟଣାଜନିତ ପ୍ରାଣହାନୀ ଘଟଣା ବେଶ ଦୁଃଖଦାୟକ । ଶୋକସନ୍ତପ୍ତ ପରିବାରଗୁଡିକୁ ସମବେଦନା । ଆହତମାନଙ୍କ ଦ୍ରୁତ ଆରୋଗ୍ୟ କାମନା କରୁଛି । ମୃତକଙ୍କ ନିକଟତମ ପରିଜନଙ୍କୁ ପିଏମଏନଆରଏଫରୁ ୨ ଲକ୍ଷ ଟଙ୍କା ଲେଖାଏଁ ପ୍ରଦାନ କରାଯିବ । ଆହତମାନଙ୍କୁ ୫୦ ହଜାର ଟଙ୍କା ଲେଖାଏଁ ପ୍ରଦାନ କରାଯିବ: ପ୍ରଧାନମନ୍ତ୍ରୀ ମୋଦୀ”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆଡୋବ ସଭାପତି ତଥା ସିଇଓ ଶ୍ରୀ ଶାନ୍ତନୁ ନାରାୟଣଙ୍କ ସହ ପ୍ରଧାନମନ୍ତ୍ରୀଙ୍କ ବୈଠକ
ଆଡୋବ ସଭାପତି ତଥା ସିଇଓ ଶ୍ରୀ ଶାନ୍ତନୁ ନାରାୟଣ ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ଭେଟିଛନ୍ତି ।
ଜାରି ରହିଥିବା ଯୌଥ ପ୍ରକଳ୍ପ ଓ ଭାରତରେ ଭବିଷ୍ୟତ ନିବେଶ ଯୋଜନା ସମ୍ପର୍କରେ ସେମାନେ ଆଲୋଚନା କରିଥିଲେ । ଭାରତର ପ୍ରମୁଖ କାର୍ଯ୍ୟକ୍ରମ ଡିଜିଟାଲ ଇଣ୍ଡିଆ ଓ ସ୍ୱାସ୍ଥ୍ୟ, ଶିକ୍ଷା, ଗବେଷଣା ଏବଂ ବିକାଶ ଭଳି କ୍ଷେତ୍ରରେ ନୂଆ ପ୍ରଯୁକ୍ତିର ବ୍ୟବହାର ସମ୍ପର୍କରେ ସେମାନେ ଆଲୋଚନା କରିଥିଲେ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆମେ ମହିଳା ହକିରେ ଏକ ପଦକକୁ ଅଳ୍ପକେ ହରାଇଲୁ କିନ୍ତୁ ଏହି ଦଳ ନୂଆ ଭାରତର ଆବେଗକୁ ପ୍ରତିଫଳିତ କରିଛି : ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ଆମେ ମହିଳା ହକିରେ ଅଳ୍ପକେ ପଦକ ହରାଇଛୁ କିନ୍ତୁ ଏହି ଦଳ ନୂତନ ଭାରତର ଆବେଗକୁ ପ୍ରତିଫଳିତ କରିଛି- ଯେଉଁଠାରେ ଆମେ ଆମର ଶ୍ରେଷ୍ଠ ତଥା ନୂତନ କୃତିତ୍ୱ ହାସଲ କରିଛୁ । ସେ ଏହା ମଧ୍ୟ କହିଛନ୍ତି ଯେ ଟୋକିଓ ଅଲିମ୍ପିକ୍ସ ୨୦୨୦ ରେ ଆମର ମହିଳା ହକି ଦଳର ମହାନ ପ୍ରଦର୍ଶନକୁ ଆମେ ସର୍ବଦା ମନେ ରଖିବୁ ।
ଏକ ଟୁଇଟ୍ ଜରିଆରେ ପ୍ରଧାନମନ୍ତ୍ରୀ କହିଛନ୍ତି;
ଟୋକିଓ ୨୦୨୦ ରେ ଆମର ମହିଳା ହକି ଦଳର ମହାନ ପ୍ରଦର୍ଶନକୁ ଆମେ ସର୍ବଦା ମନେ ରଖିବୁ । ସେମାନେ ସର୍ବଶ୍ରେଷ୍ଠ ପ୍ରଦର୍ଶନ କରିଥିଲେ । ଦଳର ପ୍ରତ୍ୟେକ ସଦସ୍ୟ ଉଲ୍ଲେଖନୀୟ ସାହସ, ଦକ୍ଷତା ଏବଂ ସହନଶୀଳତା ଦ୍ୱାରା ଆଶୀର୍ବାଦ ପ୍ରାପ୍ତ ହୋଇଥିଲେ । ଉତ୍ତମ କ୍ରୀଡା ପ୍ରଦର୍ଶନ କରିଥିବା ଏହି ଦଳ ପାଇଁ ଭାରତ ଗର୍ବିତ ।
ଆମେ ମହିଳା ହକିରେ ଏକ ପଦକକୁ ଅଳ୍ପକେ ହରାଇଲୁ କିନ୍ତୁ ଏହି ଦଳ ନୂଆ ଭାରତର ଆବେଗକୁ ପ୍ରତିଫଳିତ କରିଛି - ଯେଉଁଠାରେ ଆମେ ଆମର ସର୍ବୋତ୍ତମ ଏବଂ ନୂତନ କୃତୀତ୍ୱ ହାସଲ କରିପାରିଛୁ । ସବୁଠାରୁ ଗୁରୁତ୍ୱପୂର୍ଣ୍ଣ କଥା ହେଉଛି, ଟୋକିଓ ୨୦୨୦ ରେ ସେମାନଙ୍କର ସଫଳତା ଭାରତର ଛୋଟ ଝିଅମାନଙ୍କୁ ହକି ଖେଳିବାକୁ ଉତ୍ସାହିତ କରିବ ଏବଂ ଏଥିରେ ଉତ୍କର୍ଷତା ପ୍ରତିପାଦନ କରିବ । ଏହି ଦଳ ପାଇଁ ଗର୍ବିତ ।
HS
(
ପର୍ଯ୍ୟଟନ ମନ୍ତ୍ରଣାଳୟ
ପର୍ଯ୍ୟଟନ ମନ୍ତ୍ରଣାଳୟ ପକ୍ଷରୁ “ହିମାଳୟର ବଙ୍ଗଳା” 14ଶ ୱେବିନାର ଅନୁଷ୍ଠିତ
• ଦେଖୋ ଅପନା ଦେଶ୍ ୱେବିନାର ସିରିଜ ଅଧୀନରେ ଦାର୍ଜିଲିଂର ମହାନ ଐତିହ୍ୟ ପ୍ରଦର୍ଶିତ
ଭାରତୀୟ ହିମାଳୟ ପର୍ବତମାଳା ଏକ ପୂର୍ଣ୍ଣାଙ୍ଗ ପର୍ଯ୍ୟଟନ ସ୍ଥଳୀ ଯାହାର ଶୋଭା ବର୍ଷ ତମାମ ପର୍ଯ୍ୟଟକମାନେ ନେଇଥାନ୍ତି ଏବଂ ସେଥିରୁ ବିଭିନ୍ନ ଅନୁଭୂତି ଆହରଣ କରିଥାନ୍ତି । ହିମାଳୟପ ପର୍ବତମାଳାର 73% କେବଳ ଭାରତରେ ଅବସ୍ଥିତ । ଭାରତ ପାଇଁ ହିମାଳୟ ବର୍ଷ ସାରା ପର୍ଯ୍ୟଟନର ସୁଯୋଗ ପ୍ରଦାନ କରିଥାଏ । ଏହା କଠିନ ଦୁଃସାହସିକ ଅଭିଯାନ ଠାରୁ କୋମଳ ଓ ଉପଭୋଗ୍ୟ ପର୍ଯ୍ୟଟନ ପର୍ଯ୍ୟନ୍ତ । ହିମାଳୟର ବିପୁଳ ସବୁଜିମା ଓ ପ୍ରାଣୀ ସଂପଦ ଜୈବ ବିବିଧତାର ଏକ ହଟ୍ ସ୍ପଟ୍ ଭାବେ ସର୍ବଜନସ୍ୱୀକୃତ । ଏହାର ସୁଉଚ୍ଚ ଗିରିଶୃଙ୍ଗ ଉପରେ ଅନେକ ସୁନ୍ଦର ସୁନ୍ଦର ହ୍ରଦ ରହିଛି । ପୁଣି ଏହାର ବିବିଧ ସଂସ୍କୃତି ଆଧ୍ୟାତ୍ମିକତା ତଥା ଆରୋଗ୍ୟର ଏକ ଗନ୍ତାଘର ଭାବେ ସୁପରିଚିତ ।
ପର୍ଯ୍ୟଟନ ମନ୍ତ୍ରଣାଳୟ ପକ୍ଷରୁ ଦେଖୋ ଅପନା ଦେଶ ୱେବିନାରର 14ଶ ସଂସ୍କରଣ ମେ 2, 2020 ତାରିଖ ଦିନ ଅନୁଷ୍ଠିତ ହୋଇଯାଇଛି । ଏଥବରେ “ହିମାଳୟର ବଙ୍ଗଳା” ସଂପର୍କରେ ଏହି କାର୍ଯ୍ୟକ୍ରମରେ ହେଲ୍ପ ଟୁରିଜିମ ପ୍ରାଇଭେଟ ଲିମିଟେଡ଼ର ଶ୍ରୀ ସୁପ୍ରତିମ  ବସୁ,ଏକ ପ୍ରେଜେଣ୍ଟେସନ୍ ଉପସ୍ଥାପନ କରିଥିଲେ । ଏହା ଅଂଶଗ୍ରହଣକାରୀମାନଙ୍କୁ ଦାର୍ଜିଲିଂ, ଦାର୍ଜିଲିଂ ଚା’ର ଇତିହାସ, ଦାର୍ଜିଲିଂ ହିମାଲୟାନ ରେଲୱେ  ଅଥବା ଖେଳନା ଟ୍ରେନ୍, ଟ୍ରେକ୍ ଏବଂ ଟେଲ୍ସ, ଡାକ ବଙ୍ଗଳାର ଐତିହ୍ୟ ଓ ଚାର୍ଟର ଟ୍ରେନ୍, ଗ୍ରାମ୍ୟ ସଂସ୍କୃତି ଓ ଘରୋଇ ରହଣି ପ୍ରତି ଆକର୍ଷିତ କରିଥିଲା ।
ହିମାଳୟକୁ ଏକ ପର୍ଯ୍ୟଟନ ସ୍ଥଳୀ ଭାବେ ପର୍ଯ୍ୟଟନ ମନ୍ତ୍ରଣାଳୟ ପକ୍ଷରୁ ସଦାବେଳେ ପ୍ରୋତ୍ସାହିତ କରାଯାଇ ଆସିଛି ଏବଂ ଏହା ଭାରତକୁ ବର୍ଷ ସାରା ଏକ ପର୍ଯ୍ୟଟନ ଗସ୍ତବ୍ୟସ୍ଥଳୀ ଭାବେ ମାର୍କେଟିଂ କରିବାରେ ସହାୟକ ହୋଇଆସିଛି । କାରଣ ଭାରତୀୟ ହିମାଳୟ ବର୍ଷତମାମ ପର୍ଯ୍ୟଟକମାନଙ୍କୁ ଆକୃଷ୍ଟ କରିଆସିଛି । ପର୍ଯ୍ୟଟନ ମନ୍ତ୍ରଣାଳୟ ତା’ର ସ୍ୱଦେଶ ଦର୍ଶନ ଯୋଜନା ଅଧୀନରେ ଦେଶର କେତେକ ପ୍ରସଙ୍ଗ ଭିତ୍ତିକ ସର୍କିଟର ବିକାଶ ଘଟାଇଛି ଏବଂ ଏହାକୁ ଅଗ୍ରାଧିକାର ଭିତ୍ତିରେ ଗୁରୁତ୍ୱ ପ୍ରଦାନ କରୁଛି । ହିମାଳୟ ସର୍କିଟ୍ ଏହି ଯୋଜନାର ଏକ ଚିହ୍ନିତ ସର୍କିଟ୍ ।
ଦେଶରେ ଦୁଃସାହସିକ ପର୍ଯ୍ୟଟନର ବିକାଶ ନିମନ୍ତେ ଏକ ଐତିହାସିକ ପଦକ୍ଷେପ ସ୍ୱରୂପ ଭାରତ ସରକାର ଆଉ 100ଟି ନୂତନ ଗିରିଶୃଙ୍ଗକୁ 2019 ଠାରୁ ପର୍ବତାରୋହଣ ସକାଶେ ଖୋଲିଛନ୍ତି ।
କେନ୍ଦ୍ର ପର୍ଯ୍ୟଟନ ମନ୍ତ୍ରଣଳୟର “ଦେଖୋ ଅପନା ଦେଶ” ୱେବିନାର ସିରିଜରେ ମେ 2, 2020 ତାରିଖ ଦିନ ଏହାର 14ଶ ଅଧିବେଶନ ଅନୁଷ୍ଠିତ ହୋଇଯାଇଛି ଏବଂ ଏଥିରେ ହିମାଳୟ ଦ୍ୱାରା ବଙ୍ଗଳାର ଗାଥାକୁ ପ୍ରଦର୍ଶିତ କରାଯାଇଛି ।
ଏବେ ଏହି ୱେବିନାର ଅଧିବେଶନ https://www.youtube.com/channel/UCbzIbBmMvtvH7d6Zo_ZEHDA/featuredରେ ଉପଲବ୍ଧ/ ବର୍ଣ୍ଣିତ ଏବଂ ତାହା ଭାରତ ସରକାରଙ୍କ ପର୍ଯ୍ୟଟନ ମନ୍ତ୍ରଣାଳୟର ସୋସିଆଲ୍ ମିଡ଼ିଆ ବ୍ୟବହାରକାରୀଙ୍କ ଦ୍ୱାରା ନିୟନ୍ତ୍ରିତ ।
ପରବର୍ତ୍ତୀ ୱେବିନାର “ପଞ୍ଜାବ- ବ୍ରୋସିଓର୍ ବାହାରର ସ୍ୱରୂପ” ମେ 5, 2020 ତାରିଖ ଦିନ ପୂର୍ବାହ୍ନ 11ଟା ବେଳେ ଆୟୋଜିତ ହେବ ।
କ୍ୟାବିନେଟ
କ୍ୟାବିନେଟ୍ ସିଟି ବସ୍ ସଞ୍ଚାଳନର ବିସ୍ତାର ପାଇଁ ‘‘ପିଏମ୍-ଇ ବସ୍ ସେବା’’ କୁ ମଞ୍ଜୁରୀ ପ୍ରଦାନ କରିଛି; ସେହିସବୁ ସହରକୁ ପ୍ରାଥମିକତା ଯେଉଁଠାରେ କୌଣସି ସୁବ୍ୟବସ୍ଥିତ ବସ୍ ସେବା ଉପଲବ୍ଧ ନାହିଁ।
169 ଟି ସହରରେ ପିପିପି ମଡେଲରେ 10,000 ଇ-ବସ୍ ନିୟୋଜିତ ହେବ; ଗ୍ରୀନ୍ ଅର୍ବାନ୍ ମୋବିଲିଟି ପଦକ୍ଷେପ ଅଧୀନରେ 181 ଟି ସହରରେ ଭିତ୍ତିଭୂମି ସୁବିଧାକୁ ଉନ୍ନତ କରାଯିବ
ଏହି ଯୋଜନାର ମୋଟ ଆନୁମାନିକ ମୂଲ୍ୟ 57,613 କୋଟି ଟଙ୍କା ହେବ
45,000 ରୁ ଅଧିକ ପ୍ରତ୍ୟକ୍ଷ ନିଯୁକ୍ତି ସୃଷ୍ଟି ଆଶା କରାଯାଏ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କ୍ୟାବିନେଟ ପିପିପି ମଡେଲରେ 10,000 ଇ-ବସ୍ ଦ୍ୱାରା ସିଟି ବସ୍ ଚଳାଚଳ ବୃଦ୍ଧି ପାଇଁ ଏକ ବସ୍ ଯୋଜନା “ପିଏମ-ଇବସ ସେବା” କୁ ଅନୁମୋଦନ କରିଛି। ଏହି ଯୋଜନାରେ ଆନୁମାନିକ ମୂଲ୍ୟ 57,613 କୋଟି ହେବ, ସେଥିମଧ୍ୟରୁ କେନ୍ଦ୍ର ସରକାରଙ୍କ ଦ୍ବାରା 20,000 କୋଟି ଟଙ୍କା ସହାୟତା ପ୍ରଦାନ କରାଯିବ। ଏହି ଯୋଜନା 10 ବର୍ଷ ପାଇଁ ବସ୍ ସଞ୍ଚାଳନକୁ ସମର୍ଥନ କରିବ |
ଅପହଞ୍ଚଙ୍କ ନିକଟରେ ପହଞ୍ଚିବା:
ଏହି ଯୋଜନା 2011 ର ଜନଗଣନା ଅସୁାରେ ତିନି ଲକ୍ଷ ଏବଂ ଏହାଠାରୁ ଅଧିକ ଜନସଂଖ୍ୟା ଥିବା ସହରକୁ କଭର କରିବ, ଯେଉଁଥିରେ କେନ୍ଦ୍ରଶାସି ଅଞ୍ଚଳ, ଉତ୍ତର ପୂର୍ବାଞ୍ଚଳ କ୍ଷେତ୍ର ଏବଂ ପାର୍ବତ୍ୟାଞ୍ଚଳ ରାଜ୍ୟର ସମସ୍ତ ରାଜଧାନୀ ସାମିଲ୍ ରହିଛି। ଏହି ଯୋଜନା ଅନ୍ତର୍ଗତ ସେହି ସବୁ ସହରକୁ ପ୍ରାଥମିକତା ଦିଆଯିବ, ଯେଉଁଠାରେ କୌଣସି ସୁବ୍ୟବସ୍ଥିତ ବସ୍ ସେବା ଉପଲବ୍ଧ ନାହିଁ।
ସିଧାସଳଖ ନିଯୁକ୍ତି ଉତ୍ପାଦନ:
ଏହି ଯୋଜନା ସିଟି ବସ୍ କାର୍ଯ୍ୟରେ ପ୍ରାୟ 10,000 ବସ୍ ନିୟୋଜନ ମାଧ୍ୟମରେ 45,000 ରୁ 55,000 ପ୍ରତ୍ୟକ୍ଷ ନିଯୁକ୍ତି ସୃଷ୍ଟି କରିବ।
ଏହି ଯୋଜନାରେ ଦୁଇଟି ବିଭାଗ ଅଛି:
ସେଗମେଣ୍ଟ ଏ - ସିଟି ବସ୍ ସେବାକୁ ବୃଦ୍ଧି କରିବା: 
ଅନୁମୋଦିତ ବସ୍ ଯୋଜନା ପବ୍ଲିକ୍ ପ୍ରାଇଭେଟ ପାର୍ଟନରସିପ୍  ମଡେଲରେ 10,000 ଇ-ବସ୍ ସହିତ ସିଟି ବସ୍ କାର୍ଯ୍ୟକୁ ବୃଦ୍ଧି କରିବ |
ଏଥି ସମ୍ପର୍କିତ ଭିତ୍ତିଭୂମି ସଂରଚନା ଦ୍ବାରା ଡିପୋ ଭିତ୍ତିଭୂମି ବିକାଶ / ଅପ୍-ଗ୍ରେଡେସନ୍ ପାଇଁ ସହାୟତା ପ୍ରଦାନ କରିବ; ଏବଂ ଇ-ବସ୍ ପାଇଁ ବିହାଇଣ୍ଡ ଦି ମିଟର ବିଦ୍ୟୁତ ଭିତ୍ତିଭୂମି  ର ନିର୍ମାଣ ସମ୍ଭବ ହେବ।
ସେଗମେଣ୍ଟ ବି– ଗ୍ରୀନ୍ ଅର୍ବାନ୍ ମୋବିଲିଟି ଇନିସିଏଟିଭ୍ : 
ଏହି ଯୋଜନାରେ ବସ୍ ର ପ୍ରାଥମିକତା, ଭିତ୍ତିଭୂମି ସୁବିଧା, ମଲ୍ଟିମୋଡାଲ୍ ଇଣ୍ଟରଚେଞ୍ଜ୍ ସୁବିଧା, ଏନସିଏମସି ଆଧାରିତ ସ୍ୱୟଂଚାଳିତ ଭଡା ସଂଗ୍ରହ ବ୍ୟବସ୍ଥା, ଚାର୍ଜିଂ ଭିତ୍ତିଭୂମି ଇତ୍ୟାଦି ଭଳି ସବୁଜ ପଦକ୍ଷେପ ଯୋଜନା କରାଯାଇଛି।
ସଞ୍ଚାଳନ ପାଇଁ ସହାୟତା : ଏହି ଯୋଜନା ଅନୁଯାୟୀ, ବସ୍ ସେବା ଚଳାଇବା ଏବଂ ବସ୍ ଅପରେଟରମାନଙ୍କୁ ଦେୟ ଦେବା ପାଇଁ ରାଜ୍ୟ କିମ୍ବା ସହର ଦାୟୀ ରହିବ। ପ୍ରସ୍ତାବିତ ଯୋଜନାରେ ନିର୍ଦ୍ଦିଷ୍ଟ ପରିମାଣରେ ସବସିଡି ଯୋଗାଇ କେନ୍ଦ୍ର ସରକାର ଏହି ବସ୍ କାର୍ଯ୍ୟକୁ ସମର୍ଥନ କରିବେ।
ଇ-ମୋବିଲିଟି କୁ ପ୍ରୋତ୍ସାହିତ କରିବା:
- ଏହି ଯୋଜନା ଇ-ଗତିଶୀଳତାକୁ ପ୍ରୋତ୍ସାହନ ଦେବ ଏବଂ ବିହାଇଣ୍ଡ ଦି ମିଟର ଭିତ୍ତିଭୂମି ପାଇଁ ପୂର୍ଣ୍ଣ ସମର୍ଥନ ଯୋଗାଇବ |
- ଗ୍ରୀନ୍ ସହରୀ ମୋବିଲିଟି ଇନିସିଏଟିଭ୍ ଅଧୀନରେ ଚାର୍ଜିଂ ଭିତ୍ତିଭୂମି ବିକାଶ ପାଇଁ ସହରଗୁଡିକ ମଧ୍ୟ ସହାୟତା କରାଯିବ |
- ବସ୍ ପ୍ରାଥମିକ ଭିତ୍ତିଭୂମିକୁ ସମର୍ଥନ କେବଳ ଅତ୍ୟାଧୁନିକ, ଶକ୍ତି ଦକ୍ଷ ବୈଦ୍ୟୁତିକ ବସ୍ ବିସ୍ତାରକୁ ତ୍ୱରାନ୍ୱିତ କରିବ ନାହିଁ ବରଂ ଇ-ମୋବିଲିଟି କ୍ଷେତ୍ରରେ ନୂତନତ୍ୱ ବୃଦ୍ଧି କରିବା ସହିତ ବୈଦ୍ୟୁତିକ ଯାନ ପାଇଁ ସ୍ଥିର ଯୋଗାଣ ଶୃଙ୍ଖଳାର ବିକାଶ ମଧ୍ୟ କରିବ।
- ଏହି ଯୋଜନାରେ ଇ-ବସ୍ ଗ୍ରୁପ୍ ପ୍ରସ୍ତୁତ କରିବାକୁ ନେଇ ଇଲେକ୍ଟ୍ରିକ୍ ବସର କ୍ରୟ ପାଇଁ ବ୍ୟାପକ ଭାବରେ ଅର୍ଥବ୍ୟବସ୍ଥାକୁ ମଧ୍ୟ ଅନୁକୂଳ କରିବାର ଆବଶ୍ୟକତା ହେବ।
- ବୈଦ୍ୟୁତିକ ମୋବିଲିଟି ଗ୍ରହଣ କରିବା ଦ୍ବାରା ଶବ୍ଦ ଏବଂ ବାୟୁ ପ୍ରଦୂଷଣ ହ୍ରାସ ପାଇବ ଏବଂ ଅଙ୍ଗାରକାମ୍ଳ ନିର୍ଗମନକୁ ବନ୍ଦ କରାଯିବ |
- ବସ୍ ଭିତ୍ତିକ ସାର୍ବଜନିକ ପରିବହନର ଅଂଶ ବଢ଼ାଇବା ଦ୍ବାରା ଯେଉଁ ପରିବର୍ତ୍ତନ ଆସିବ, ଏହାଦ୍ବାରା ଗ୍ରୀନ୍ ହାଉସ୍ ଗ୍ୟାସ  ନିର୍ଗମନ ହ୍ରାସ ହେବ।
BS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ୟୁଏଇର ଆବୁଧାବିରେ ପହଞ୍ଚିଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୦୨୩ ଜୁଲାଇ ୧୫ ସକାଳେ ଆବୁଧାବିରେ ପହଞ୍ଚିଛନ୍ତି ।
ଆବୁଧାବିର କାଉନ୍ ପ୍ରିନ୍ସ ଶେଖ ଖଲିଦ୍ ବିନ୍ ମହମ୍ମଦ ବନ୍ ଜାୟେଦ ଅଲ୍ ନହୟାନ୍ ପ୍ରଧାନମନ୍ତ୍ରୀଙ୍କୁ ସ୍ୱତନ୍ତ୍ର ଭାବେ ସ୍ୱାଗତ କରିଥିଲେ । ପ୍ରଧାନମନ୍ତ୍ରୀ ମୋଦୀଙ୍କୁ ଭବ୍ୟ ସ୍ୱାଗତ ସହ ଗାର୍ଡ ଅଫ୍ ଅନର ପ୍ରଦାନ କରାଯାଇଥିଲା ।
SR
(